Праведзенае добраўпарадкаванне двара ўнесла свае карэктывы – многія кветкі былі страчаны, іншыя прыйшлося перасаджваць. Але не той характар у Ядвігі Браніславаўны, каб сядзець склаўшы рукі– яна вырашыла ўзнавіць былую прыгажосць пад сваімі і суседскімі вокнамі. Падсыпала чарназёму, а пасля занава стала высаджваць кветкі. Дачка жанчыны Алена пераняла ад маці захапленне кветкаводствам, набывае і разводзіць вялікую колькасць сартоў кветак. Таму на клумбе каля бацькоўскага дома зноў з’явіліся прымулы, крокусы, гіяцынты. Ёсць тут і прыгожыя кусты ружаў – гэта прыжыліся пасаджаныя маленькія чаранкі.